作者：程珌
词牌/韵律：沁园春

paragraphs: 那用招秋，休言推暑，风自薰兮。
问谁解当初，识公来处，月明碧落，旆卷青霓。
千丈长松，起人生意，冻芋寒瓜空满畦。
还堪怪，怪诸公衮衮，我尚凭泥。
须教一举崔嵬。
算人世、功名各有梯。
更何须炼鼎，玄霜绛雪，只烦煮茗，水饼冰齑。
紫府多仙，招来满座，公自长生角亢齐。
何曾也，有玉麟行地，老凤梧栖。